סמליל הכנס Y2HACK4 בעיצוב ניר מטרסו
**Y2HACK** הוא כנס ההאקרים הראשון בישראל שהתקיים בשנת 2000, בשנת 2004 התקיים Y2HACK4, כנס ההאקרים השני בישראל והיו כנסים בינלאומיים. המארגנת של שני הכנסים הייתה נאורה שם שאול.

הכנס הראשון
-----------

נערך בין ה-28 ל-30 במרץ 2000, במרכז הירידים, תל אביב, בחסות אנשים ומחשבים ונטוויז'ן. ארגנה אותו נאורה שם שאול, היועצים הטכנולוגיים היו: נמרוד קרת, לירז סירי ואורן תירוש, ניר מטרסו היה אחראי על המיתוג, ונכחו בו כ-400 איש. בכנס דנו בחופש המידע, אבטחת מידע וחופש הביטוי. חה"כ אליעזר זנדברג דרש לאפשר לכוחות הביטחון להשתתף בכנס בגלוי, ענת מאור, יו"ר ועדת המדע והטכנולוגיה של הכנסת ניסתה לאסור על קיום הכנס ודרשה מאליקים רובינשטיין, היועץ המשפטי לממשלה, לאסור על קיום הכנס ושיבקש מנתן שרנסקי, שר הפנים, למנוע את כניסת הפושעים לישראל, רובינשטיין לא אסר על קיום הכנס; חה"כ מיכאל איתן תמך בקיומו וגם הרצה בו. השתתפו בו המתכנת וההאקר האמריקאי ג'ון דרייפר (אנ') (קפטן קראנץ') וההאקר הגרמני אנדי מילר-מגון (אנ') מארגון Chaos Computer Club (CCC) (אנ') והתקיימה שיחת טלפון עם ההאקר האמריקאי קווין מיטניק נציגי שירות הביטחון לא נכחו רשמית בכנס.

הכנס השני
---------

הספר הקתדרלה והבזאר שנכתב וחולק במסגרת הכנס
התקיים ב-16 בנובמבר 2004 בתל אביב. מארגנת הכנס הייתה נאורה שם שאול, היועצים הטכנולוגיים היו: נמרוד קרת, קרן אלעזרי וערן ורד. ניר מטרסו היה אחראי על המיתוג. הוא התקיים במועדון TLV שבנמל תל אביב ומאות הכרטיסים נרכשו בלילה הראשון שפורסם על קיומו. בכנס דנו בקוד פתוח, תרבות דיגיטלית, פשע מקוון, חוקי מחשב, הוקרנו סרטי האקרים, נערך חידון נושא פרסים והיה תא וידויים שבו האקרים יוכלו למרק את מצפונם. נערכה תחרות בה קבוצות של האקרים ניסו לפרוץ לרשת של רעותה ונלמדו טכניקות פריצה. המשחקים והפעילויות היו במסורת של כנסי האקרים בינלאומיים כמו DEF CON (אנ'), הנערך בארצות הברית כל שנה וכמו Hacking in Progress האירופי (הול'), הנערך מדי 4 שנים בהולנד. למשתתפים ניתנה אפשרות להירשם באמצעות כינוי וללא שם מלא ונאסרה כניסת צוותי עיתונות וצלמים לשטח הכנס. בכנס השתתפו כ-800 אנשים וחולק בו הספר הקתדרלה והבזאר שיצא לכבוד הכנס.

קישורים חיצוניים
----------------

* אתר האינטרנט הרשמי של Y2HACK
* עידו קינן, ‏פצחן לבן אוהב פרצן שחור? מערכות היחסים שבין האקרים - לאלה שרודפים אחריהם, באתר גלובס, 6 בנובמבר 2021
* סרטונים על הכנס השני: ראשון, שני, שלישי, רביעי, חמישי

הערות שוליים
------------

1. 1 2 3  יעקב הכט, פעולות מחאה ואבטחה או פשיעה ווירטואלית, יוני 2000
2. ↑  דרור גלוברמן, למרות התנגדות הכנסת: כנס ההאקרים נפתח בתל אביב, עסקים, מעריב, 29 במרץ 2000.
3. ↑  יובל דרור, "אינטרנט / כנס האקרים ראשון מסוגו יתקיים בישראל במרץ", הארץ, שישי, 18 בפברואר 2000.
4. ↑  Avi Machlis, "Hacking guru says raiders hold the key to net security", Financial Times, March 29, 2000
5. ↑  אורי רבין, ‏מאור נגד ההאקרים, באתר גלובס, 15 בפברואר 2000
6. ↑  יואב גורדון, "איפה כל ההאקרים", פריק, אפריל 2000.
7. ↑  y2hack under political attack, wired‏, 16 בפברואר 2000
8. ↑  Victory for Israel Hack Meet?, wired‏, 23 בפברואר 2000
9. ↑  Cap'n Crunch, Blacktiger sign up as hackers get serious, ‏The Australian Jewish News (אנ')
10. ↑  Hackers in Tel Aviv point to their virtues, ‏J. The Jewish News of Northern California (אנ')
11. ↑  ההאקרים בדרך לישראל, ידיעות אחרונות, 15 במרץ 2000.
12. ↑  גל מור, פרש בלי סוס, קפטן אינטרנט, הארץ, 4 באפריל 2000.
13. ↑  ענת כהן, ‏הונאות באינטרנט, באתר גלובס, 29 במרץ 2000
14. ↑  ראובן שפירא, המשטרה החמיצה הזדמנות ללמוד את סודות ההאקרים, מעריב, 1 במאי 2000.
15. ↑  יעקב הכט, האקרים: בין טכנופיליה לפשיעה ווירטואלית, 6 בפברואר 2005
16. ↑  כנס האקרים ייערך בישראל בחודש הבא, באתר ynet, 15 באוקטובר 2004
17. ↑  עידו קינן, כנס נדחה בשבוע, מעריב, 25 באוקטובר 2004.
18. ↑  דרור גלוברמן, הכנס של הפורצים, מעריב, 17 באוקטובר 2004
19. ↑  דרור גלוברמן ועידו קינן, למה לפרוץ?, מעריב, 17 באוקטובר 2004.
20. ↑  עודד ירון, האקינג - לא לומדים את זה בחמישה ימים, באתר הארץ, 18 בנובמבר 2004.
21. ↑  גל מור, כך פורצים לשידור, ynet‏, 17 בנובמבר 2004.
22. ↑  שחר סמוחה, הפראנויה של מגלי הארצות, הארץ, 19 בנובמבר 2004.